OpenLLM-France/wikimedia huggingface dataset:
# Fourgadenn

Ur fourgadenn zo ul lestr-brezel. Gwechall e oa ul lestr dre lien, hiriv eo ul lestr dre eoul-maen.
# Fourneville

Kumunioù Bro-C'hall :
| Anv | Fourneville |
| Skoed | |
| Lec'hiadur Fourneville en Arondisamant Lisieux | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | Auge |
| Arondisamant | Arondisamant Lisieux |
| Etrekumuniezh | Communauté de communes du Pays de Honfleur |
| Kanton | Honfleur |
| Kod INSEE | 14286 |
| Kod post | 14600 |
| Maer | Jean-Marie Delamare |
| Amzer-gefridi | 2020-2026 |
| Gorread | 6,86 km² |
| Led | 49° 21' 28" Norzh |
| Hed | 00° 14' 09" Reter |
| Uhelder kreiz | .. m |
| Uhelder bihanañ | 54 m |
| Uhelder brasañ | 154 m |
| Poblañs hep kontoù doubl | 493 (2009) |
| Stankter | 72 a./km² |
| Lec'hienn ar gumun | |
Fourneville a zo ur gêriadenn hag ur gumun eus departamant Calvados e Bro-C'hall.

## Monumantoù ha traoù heverk

* Iliz katolik Sant Pêr, ul lodenn anezhi eus an XII$^{vet}$ kantved.

## Emdroadur ar boblañs 1962-2009

Niver a annezidi

## Melestradurezh

Roll maered ar gumun :
| Mare | Mare | Anv | Strollad | Karg |
| Even 1995 | → bremañ | Jean-Marie Delamare | digostezenn | Merour embregerezh |
| N'eo ket anavezet c'hoazh an holl fedoù. |||||

## Tud

* Jacques Baumel (1918-2006), ezel eus ar Rezistañs, Kenvrezelour an Dieubidigezh, politikour gall, a zo beziet eno.

## Notennoù ha dave

* ↑ Clochers de France
* ↑ EBSSA
# Foussais

Foussais a oa ur gumun e departamant Vande, e Bro-C'hall.

## Douaroniezh

* War lez ar Vendée emañ Foussay.

## Istor
### XX$^{vet}$ kantved
### Dispac'h Gall

* Melestradurezh: savet e voe ar gumun e 1790 ; lakaet e voe da benn Kanton Foussay hag e Bann Fontenay-le-Comte. Lakaet e voe kumun Foussais en Arondisamant Fontenay-le-Comte bet krouet e 1800 hag e Kanton Saint-Hilaire-des-Loges pa voe diskaret Kanton Foussay e 1801.

##### Brezel-bed kentañ

* Mervel a reas 75 gwaz eus ar gumun, da lavaret eo 5,26% eus ar boblañs e 1911, abalamour d'ar brezel d'ar brezel hervez monumant ar re varv.

##### Eil brezel-bed

* Mervel a reas pemp gwaz eus ar gumun, da lavaret eo 3,85% eus ar boblañs e 1911, abalamour d'ar brezel hervez monumant ar re varv.

### Kendeuziñ

* E 1968 e voe kendeuzet kumunioù Foussais ha Payré-sur-Vendée d'ober ur gumun nevez, Foussais-Payré$^,$.

## Monumantoù ha traoù heverk

* Iliz katolik Sant Hilarius.
* Ar prioldi kozh, maerdi Foussais-Payré eo bremañ.
* Monumant ar re varv, luc’hskeudennoù$^,$ ha kartenn-bost
* En iliz katolik: plakennoù 1914-1918, luc’hskeudennoù$^,$.

## Pennadoù kar

* Foussais-Payré,
* Payré-sur-Vendée.

## Daveoù ha notennoù

* ↑ (fr)Cassini – EHESS
* ↑ (fr)Cassini – EHESS
* ↑ (fr)Memorial Genweb
* ↑ (fr)Memorial Genweb
* ↑ (fr)Cassini – EHESS
* ↑ (fr)Cassini – EHESS
* ↑ (fr)Clochers de France
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
# Fourmaj

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Pa gomzer eus fourmaj e brezhoneg e komzer :
* pe eus fourmaj-laezh, pe keuz,
* pe eus fourmaj-kig : un aozadenn diwar gig miñset ha temzet eo. Fourmaj-rous, fourmaj-avu, fourmaj-lapin, fourmaj-penn ha fourmaj-kig yer zo e-touez ar re vrudetañ. Fourmaj-pesk ha fourmaj-legumaj zo ivez.
Gwelet ivez :
* pastez
* kirinad
# Foussais-Payré

Foussais-Payré a zo ur gumun e departamant Vande, e Bro-C'hall.

## Istor
### XX$^{vet}$ kantved

* E 1968 e voe kendeuzet kumunioù Foussais ha Payré-sur-Vendée d'ober ur gumun nevez, Foussais-Payré$^,$.

## Pennadoù kar

* Foussais,
* Payré-sur-Vendée.

## Daveoù ha notennoù

* ↑ (fr)Cassini – EHESS
* ↑ (fr)Cassini – EHESS
* ↑ (fr)Cassini – EHESS
# Fourneaux-le-Val

Kumunioù Bro-C'hall :
| Anv | Fourneaux-le-Val |
| Skoed | |
| Lec'hiadur Fourneaux-le-Val en Arondisamant Caen | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | |
| Arondisamant | Caen |
| Etrekumuniezh | Communauté de communes du pays de Falaise |
| Kanton | Falaise-Norzh |
| Kod INSEE | 14284 |
| Kod post | 14700 |
| Maer | Jacques Guyet (digostezenn) |
| Amzer-gefridi | 2008-2014 |
| Gorread | 5,39 km² |
| Led | 48° 51' 20" Norzh |
| Hed | 00° 15' 55" Kornôg |
| Uhelder kreiz | 180 m |
| Uhelder bihanañ | 122 m |
| Uhelder brasañ | 241 m |
| Poblañs hep kontoù doubl | 178 (2008) |
| Stankter | 33 a./km² |
| Lec'hienn ar gumun | |
Fourneaux-le-Val a zo ur gumun eus departamant Calvados e Bro-C'hall.

## Istor
### XX$^{vet}$ kantved

* Eil brezel-bed, 1944: mervel a reas nav den nann-soudard abalamour d'ar brezel e Fourneaux e miz Eost
e-pad Aloubadeg Normandi, an darn vrasañ anezhe gant tennoù kanol.

## Monumantoù ha traoù heverk

* Iliz katolik Sant Pêr.

## Emdroadur ar boblañs 1962-2008

Niver a annezidi

## Melestradurezh

Roll maered ar gumun :
| Mare | Mare | Anv | Strollad | Karg |
| Meurzh 2001 | → bremañ | Jacques Guyet | digostezenn | Goprad |
| ? | Meurzh 2001 | Monique Bazin de Jessey | | |
| N'eo ket anavezet c'hoazh an holl fedoù. |||||

## Notennoù ha daveoù

* ↑ Mémorial des victimes civiles en Normandie
* ↑ Clochers de France
# Fournes-en-Weppes

Fournes-en-Weppes :
| Ar vourc'h. ||
| Melestradurezh ||
| Stad | Frañs |
| Rannvro | Hauts-de-France |
| Departamant | Norzh |
| Arondisamant | Lille |
| Kanton | La Bassée (pennlec'h) |
| Kod kumun | 59250 |
| Kod post | 59134 |
| Maer Amzer gefridi | Daniel Herbaut 2014-2020 |
| Etrekumuniezh | Lille Métropole Communauté urbaine |
| Lec'hienn web | http://www.fournes-en-weppes.fr/ |
| Poblañsouriezh ||
| Poblañs | 2 220 ann. (2020) |
| Stankter | 270 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 26 m — brasañ 43 m |
| Gorread | 8,22 km² |
| kemmañ |
Fournes-en-Weppes a zo ur gumun eus departamant gall Norzh e Bro-C'hall.

## Istor
### XX$^{vet}$ kantved

Brezel-bed kentañ: roet e voe ar Groaz Brezel 1914-1918 d'ar gumun e 1923 .

## Dave ha notennoù

* ↑ Roadennoù ofisiel e lec'hienn an EBSSA
* ↑ Pages 14-18
* ↑ Cassini hag EBSSA
# Dairago

Dairago a zo ur gumun italian, e Meurgêr Milano.

## Liamm diavaez

a vo kavet e Wikimedia Commons.
# Dainville

Kumunioù Frañs :
| Anv | Dainville |
| Skoed | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Arras |
| Etrekumuniezh | Communauté urbaine d'Arras |
| Kanton | Pennlec'h Kanton Dainville |
| Kod INSEE | 62263 |
| Kod post | 62000 |
| Maer | Françoise Rossignol (Strollad Sokialour Gall) |
| Amzer-gefridi | 2008-2014 |
| Gorread | 11,22 km² |
| Led | 50° 16' 58" Norzh |
| Hed | 02° 43' 41" Reter |
| Uhelder kreiz | 80 m |
| Uhelder bihanañ | 64 m |
| Uhelder brasañ | 107 m |
| Poblañs hep kontoù doubl | 5 432 (2007) |
| Stankter | 484 a./km² |
| Lec'hienn ar gumun | www.mairie-dainville.fr |
Dainville a zo ur gumun eus departamant Pas-de-Calais (Bro-C'hall).

## Istor
### XX$^{vet}$ kantved

Brezel-bed kentañ:
* 1920: roet e voe ar Groaz Brezel 1914-1918 d'ar gumun

## Monumantoù ha traoù heverk

* Diana villae, templ roman Diana.
* Iliz katolik Sant Varzhin, XIII$^{vet}$ kantved.

### Bezioù ar C'hommonwealth e bered ar gumun: Dainville Communal Cemetery

| Bro | Niver a soudarded |
| Kanada | 9 |
| Rouantelezh-Unanet | 29 |
| Zeland-Nevez | 1 |
| Hollad | 39 |
Implijet e voe bered ar gumun adalek miz Meurzh 1916 betek betek miz Ebrel Here 1918, e-pad ar Brezel-bed kentañ. Douaret e voe ur milour enni e miz Mae 1940, e-pad an Eil Brezel-bed.

### Bered ar C'hommonwealth : Dainville British Cemetery

| Bro | Niver a soudarded |
| Alamagn | 4 |
| Kanada | 15 |
| Rouantelezh-Unanet | 116 |
| Hollad | 135 |
Ur vered ag ar Brezel-bed kentañ eo. Digoret e voe e miz Ebrel 1918 . Implijet e voe betek miz Here 1918.

## Tud

* Pierre Lesdain (George Lambiliotte), skrivagner gall.

## Dave ha notennoù

* ↑ Pages 14-18
* ↑ WW1 Cemeteries
* ↑ WW1 Cemeteries
* ↑ Cassini hag EBSSA
# Daisy de Lawayss

Daisy de Lawayss (1862–1871) a oa merc'h kuzh Maria Sofia Bavaria (1841-1925), rouanez an Div Sikilia, hag he serc'heg Armand de Lawayss. Arvar zo diwar he fenn, dizemglev etre an istorourien da c'houzout ha bet ez eus anezhi. Displeget eo amañ ar fedoù hervez ma vezont kontet gant ar re a gred en he ganedigezh.

## Istor

Maria Sofia a oa pried d'ar roue Bourbon Francesco II an Div Sikilia (1836-1894), a oa bet harluet goude Seziz Gaeta. Serc'h e oa d'ar Belgiad Armand de Lawayss a oa ofiser gant zouaved ar pab. Anavezet ha gwarezet e oa o darempred gant he flac'h-a-gambr, Marietta, hag he c'hoar, Mathilde Bavaria.
E 1862 e oa dougerez ar rouanez. Evit kuzhat he stad e lavaras bout klañv hag e ranke mont da Vavaria da glask aer fresk ar menezioù. He mamm Ludovica Bavaria (1808-1892) a vodas ur c'huzul-tiegezh, ennañ he breur Masimilian Bavaria hag he moereb an impalaerez Elesbed Wittelsbach (brudet evel Sissi), evit kavout an tu da virout ouzh ar vrud fall ha derc'hel kuzh ar c'heloù. Gwilioudiñ a reas en ur gouent evel ma oa bet aozet gant an tiegezh. Ganti edo Marietta hag Henriette Mendel, he c'hoar-gaer. Tra dic'hortoz : gevellezed eo a c'hanas Maria Sofia. An abad Ulrico von Tuerk, mab bastard da Ludwig Iañ Bavaria, o badezas Daisy ha Viola ; met hervez lod skridoù ne voe nemet ur bugel. Maria Sofia a ranke chom da ziskuizhañ a-raok distreiñ da Roma davet he fried, ha lavarout ar wirionez dezhañ. Armand en deveze keloù eus e vestrez dre he c'hoar Mathilde a reseve al lizheroù. Mont a reas da Vavaria, hag eñ klañv, da welout Maria Sofia, met miret e voe outañ gant an tiegezh. Gallet en devoa an tad gwelout e vugale koulskoude. Viola a voe fiziet en hec'h eontr Ludwig Iañ Bavaria hag Henrietta, hag a yeas d'ar riviera ligure (aod Liguria) da zisklêriañ ganedigezh ur verc'hig. Met marvet e oa ar bugel ha kemeret e voe e lec'h gant Maria Luisa von Wallersee. Daisy vihan avat a voe anavezet gant an tad a gasas anezhi gantañ da Vrusel dre m'en devoa kuitaet an arme.
Maria Sofia a zeuas a-benn da welout Armand en-dro, e Pariz. Ken klañv e oa an den avat ma varvas nebeudik goude, e 1870, ha nebeut goude e varvas Daisy diwar an droug-skevent ivez, tapet digant he zad moarvat.

## Pennadoù kar

* Maria Sofia Bavaria
* Francesco II an Div Sikilia

## Levrlennadur

* (it) Petacco, Arrigo. La regina del Sud. Milano : Mondadori, 1997 (ISBN 978-88-04-43391-0)
* (it) Bestenreiner, Erika. L'imperatrice Sissi – Storia e destino di Elisabetta d'Austria e dei suoi fratelli. Milano : Mondadori, 2003 (ISBN 978-88-04-51248-6)
# Daizong

Impalaer Daizong (sinaeg 唐代宗) (9 a viz genver 727 - 23 a viz mae 779), Li Yu (李豫) e anv personel a oa un impalaer eus an Dierniezh Tang.
Env a oa mab koshañ an impalaer Suzong, an impalaer a rene Sina e-pad emsavadeg Anshi, e stourmas asambles gant an Ouygoured da adaloubiń ar gêrbenn Chang'an ha kêrbenn ar reter Luoyang a oa dalc'het gant stad Yan. Faezhet a voe an emsavadeg e derou ren Daizong met divarrek e voe da virout pennou-brezel evel Tian Chengsi, Li Baochen ha Liang Chongyi da sevel rouantelezhioù hogozik dizalc'h war dachenn an impelaeriezh. Koll a reas kornôg ar vro ivez, goude ma oa bet aloubet gant Tibet
# Dakar

Dakar (Ndakaaru e wolofeg) eo kêr-benn ha kêr vrasañ Senegal. Emañ war ribl ar Meurvor Atlantel, war ledenez ar C'hab Glas, hag ar gêr vras ar pellañ er c’hornôg eo war kevandir Afrika ha zoken ar Bed Kozh.
Ur porzh-mor a bouez eo evit ar marc’hadourezhioù ezporzhiet eus Afrika. Poblet eo Dakar gant 1 056 009 a dud e 2011 ha war-dro 3,2 milion a dud zo o chom en tolpad-kêrioù hervez an niveradeg ziwezhañ e 2013. Emañ Bodadenn Vroadel Senegal ha Palez Prezidant Senegal e Dakar. E-touez an traoù zo da welet c’hoazh e Dakar e c’haller menegiñ ar Voskeenn Vras (savet e 1964), enez Gorée dirak ar porzh, Mirdi Sevenadur Afrika ar C’hornôg, ar Skol-veur Cheikh Anta Diop (pe Skol-veur Dakar, savet e 1957).
N'eo rannvro Dakar nemet 0,3 % eus gorread ar vro gant 550 km$^2$, met enni 25 % eus ar boblañs ha 80 % eus armerzerezh ar vro.

## Istor

Korn-bro Dakar (enez Gorée) a voe ur greizenn a bouez evit kenwerzh ar sklaved etre ar XVIvet hag an XIX$^{vet}$ kantved. Ur c’hontouer a voe savet eno gant Portugaliz e 1444. Etre 1588 ha 1677 e voe kêr e dalc’h, a-bep-eil, Portugaliz, Izelvroiz, Saozon pe Gallaoued. Ar re-se a chomas mestr war an dachenn a-benn ar fin. Ur c’hreñvlec’h a voe savet gant ar jeneral gall Louis Faidherbe, e 1857. Ha diwar an dra-se e kreskas Dakar, a zeuas da vezañ kêr-benn Afrika C'hall ar C'hornôg e 1902, e-lec’h Saint-Louis.
Unan eus kêrioù pennañ an Impalaeriezh trevadennel c'hall e voe Dakar en amzer-se. Ur gêr a bouez e oa evit ar c’henwerzh hag evit an arme c’hall en Afrika, betek an Eil Brezel-Bed. Kêr-benn Kevread Mali e voe Dakar e 1959 ha 1960. Ha dont a reas da vezañ kêr-benn stad dieub Senegal d’ar 4 a viz Ebrel 1960.
Gant an dud o tont eus ar maezioù, hag he emgrask, eo tremenet Dakar eus ur gêr a 400 000 a dud e 1970 d'ur veurgêr a 3,2 milion a dud e 2011.

## Sevenadur

Enez Gorée zo bet lakaet war roll ar Glad bedel gant an Unesco e 1978.
E-touez ar monumentoù e kaver Dor ar Trede Milved ha Monumant Adsav Afrika.
Stank eo ar wolofeg er vuhez pemdez, deuet eo da vezañ yezh vehikular ar gêr. Ar galleg, yezh ofisiel ar vro, a zo komprenet ha komzet gant 49,4 % eus an annezidi.

## Tud brudet genidik eus Dakar
### Politikerezh

* Pape Diop, politikour senegalat
* Ségolène Royal, politikourez c’hall
* Marc Le Fur, politikour breton
* Sibeth Ndiaye, politikourez c'hall

### Sevenadur

* Youssou N'Dour, soner
* Ismaël Lô, kaner
* MC Solaar, raper

### Sport

* Patrick Vieira, c’hoarier mell-droad gall er c’hlub F.C. Internazionale Milano.
* Lamine Diatta, c'horier mell-droad etrebroadel senegalat
* Patrice Evra, c'hoarier mell-droad

## Kêrioù gevellet

* Bakou, Azerbaidjan
* Bamako, Mali, 1974
* Casablanca, Maroko
* Douala, Kameroun
* Marselha, Frañs, 1968
* Milano, Italia
* Oran, Aljeria
* Niamey, Niger
* Washington, USA

## Daveoù et notennoù

* ↑ Aozadur ar Broadoù Unanet - Poblañs 2011 kêrioù bras Senegal
* ↑ La langue française dans le monde, 2014, Éditions Nathan, p. 30

## Liammoù diavaez

* dakarville.sn – lec’hienn ofisiel (e galleg).
# Daimyo

Daimyo (japaneg : 大名 daimyō) a oa titl aotrouien c'halloudus japanat, etre an X$^{vet}$ kantved ha penn-kentañ ar Marevezh Meiji e-kreiz an XIX$^{vet}$ kantved. Bez' e oant e penn tachennoù bras, fiziet enno dre hêrezh. Ar-re se a oa sañset bezañ suj d'ar shogun ha dre hengoun d'an impalaer ha d'ar c'huge (rummad brientinien e lez an impalaer). Ar ger dai (大) a dalvez kement ha "ledan", ha myō zo berradur myōden (名田) evit ober anv eus "douaroù prevez".
Padus e oa bet ar renk eus ar shugo eus ar Marevezh Muromachi betek ar Marevezh Sengoku ha dasorc'h an daimyo er Marevezh Edo, met gant kefridioù ha rolloù disheñvel hervez an amzer istorel. Ar memes tra eo a-fed orin an daimyo : reoù klannoù daimyo, dreist-holl ar re Mōri, Shimazu hag Hosokawa, a oa skourroù bihanoc'h eus familh an impalaer pe a oa diskennidi kuge, padal reoù daimyo all a oa bet samouraied enoret, dreist-holl er Marevezh Edo.
An daimyo a implije ar samourai evit derc'hel o douaroù, ha gopret e vezent gant boued pe gant douaroù roet dezho en eskemm ouzh o servij, rak darn eus an daimyo a oa re baour evit o goprañ gant arc'hant. Echu e voe gant marevezh an daimyo goude an Adsavidigezh Meiji : e 1871 e voe lakaet reizhiad ar prefedelezhioù da dalvezout, ha talvezout a ra c'hoazh hiziv an deiz.
# Dairbhre

Dairbhre (hervez an iwerzhoneg) pe Valentia Island (hervez ar saozneg) zo un enezennig e mervent Iwerzhon, dirak ledenez Uíbh Ráthach e kontelezh Ciarraí. Liammet eo ouzh an douar-bras war-bouez ur pont, ha bigi a ya ivez eus an douar-bras d’an enezenn. Annezet eo Dairbhre gant 650 den, o chom war un tamm douar 11 km hed ha 3 km led.
Brudet eo enez Dairbhre evel al lec’h glepañ zo en Iwerzhon. Klouar-kenañ e vez an amzer enni, ken na vez ket rev gwech ebet er goañv. Gant se e oa bet savet enni ul liorzh dam-drovanel er bloavezhioù 1830, gant un aotrou Peter George Fitzgerald, hag enni e kresk spesadoù plant eus an hantervoullzouar su na gaver ket dindan an amzer e lec’h all ebet en Iwerzhon (Cyatheales pe raden-gwez, da skouer). Digor e vez al liorzh-se d’ar weladennerien.
E Dairbhre e oa bet staliet penn reter ar fun gentañ a voe implijet da gas pellskridoù a-dreuz ar Meurvor Atlantel, etre Europa hag Amerika. Graet e voe ar gasadenn gentañ e 1866, etre Faill an Amaráin (Foilhommerum Bay), en enez Dairbhre, ha Heart's Content, en Douar-Nevez. Implijet e voe ar fun-se da gas pellskridoù betek 1966.

## Liammoù diavaez

* Valentia Heritage Centre - Ionad Oidhreachta Dairbhre
* Valentia Island Website
Kêr-benn ar gontelezh : Trá Lí :
| Kêrioù all | Baile an Bhuinneánaigh • Cathair Saidhbhín • Cill Airne • Cill Orglan • An Daingean • Lios Tuathail • An Neidín • Oileán Chiarraí |
| Parrezioù, kêriadennoù ha Bailte fearainn | Abhainn an Scáil • Ard Fhearta • Baile na nGall • Baile an Sceilg • An Baile Dubh • Baile an Fheirtéaraigh • Baile an Mhuilinn • Baile an Ridire • Baile Uí Thaidhg • Béal Átha Longfoirt • Baile Mhic Eilegóid • Baile Uí Shíoda • Bréanainn • Brosnach • An Caladh • Cathair Uí Mhóráin • Cathair Bó Sine • Cathair Dhónaill • Caislean Graighre • Caisleán na Mainge • Ceann Trá • Cill Flainn • Cill Garbháin • Cill Mhaoile • An Clochán (Ciarraí) • Cnoc na gCaiseal • Na Coirríní • Coolgarriv • An Corráin, • Cuas an Bhodaigh • An Currach • DairbhreDoire Mór • Doire Fhionain • Dubháth • Dún Chaoin • An Faiche Mór • An Fearann Fuar • An Fhianait • An Fheothanach • Fionnóg • An Fosadh • Gníomh go Leith • Cill Doire (Ciarraí) • Lios Póil • LiosEiltín • Leac Snámha • Maigh Mheáin • Mainistir Ó dTorna • An Ráth Mhór • An Scragán • An Siopa Dubh • An tSnaidhm • Tairbeart • An Tearmann) • An Teampall Nua • An Tóchar • Tuath Ó Siosta |
| Rummad:Kontelezh Ciarraí |||
# Daisy

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Daisy zo un anv-badez saoznek hag a dalv kement ha boked Marc'harid, tommheolig e brezhoneg.

## Tud

* Daisy d'Ora, aktourez alaman, miss Alamagn e 1931
* Daisy Fuentes, aktourez stadunanat, ganet e Cuba.
* Daisy Tourné Valdez (Montevideo, 1951), polítikourez urugwaiat.
* Daisy de Lawayss, merc'h kuzh Maria Sofia Bavaria, rouanez an Div Sikilia.
* Daisy Marie, aktourez stadunanat berrwisket

## Tud a faltazi

* Daisy Miller, romant gant ar skrivagner stadunanat Henry James,
* Daisy Duck, un dudenn eus bed Walt Disney.

## Lec'hioù

* Daisy (Alabama)
* Daisy (Arkansas)
* Daisy (Georgia)
* Daisy (Kentucky)
* Daisy (Maryland)
* Daisy (Missouri)
* Daisy (New York)
* Daisy (Oklahoma)
* Daisy (Karolina ar Su)
* Daisy (Tennessee)
* Daisy (Virginia)
* Daisy (Washington)
* Daisy (Virginia ar C'hornôg)
* Daisey City (Alabama)
* Daisy Hill (Indiana)
* Daisy Lake (Florida)
* Daisytown (Pennsylvania)
* Geiser Daisy, e Park broadel Yellowstone

## Pennadoù kar

* Marc'harid
* Marguerite
# Daked

An Daked (latin: Daci ; gresianeg: Dákoi pe Dákai) a oa ur bobl indezeuropek a oa o vevañ e Dakia (Roumania hiziv). Ar meneg kentañ eus an Daked a voe graet gant ar Romaned. Hervez lod eus an istorourien e oant ur skourr eus pobl an Draked, pe d'an nebeutañ e oant kar dezho.
O vevañ e oant e Dakia, e reter Europa, gant ar Mor Du er reter hag an Danav er c'hreisteiz. En em astenn a rae o bro war ar pezh a zo bremañ Roumania ha lodennoù eus ar broioù amezek. Kaozeal a raent dakeg, ur yezh kar da hini an Draked, gant levezonoù pobloù all, evel ar Gelted pe ar Skited.
War-dro daou vilion a Zaked a oa moarvat. Da lavaret eo e oa unan eus pobloù bras Europa en amzer-hont, an eil vrasañ marteze goude ar Romaned. D’ar mare-se e veze un dekvedenn eus ar boblañs o servijañ an arme : neuze e vije bet 200 000 soudard en armeoù an Daked.
E 106 e voe aloubet Dakia gant ar Romaned. Gant an impalaer Trajan e voe diblaset pe skarzhet 150 000 eus an Daked. Ar re a chomas en em veskas gant ar Romaned hag a zegemeras o yezh, al latin. E-pad kantvedoù e voe graet ‘’Valaked’’ eus o diskennidi, ur ger hag a zo kar moarvat d’ar gerioù “Gall” pe “Wales”, hag a veze implijet gant o amezeien da envel romanegerien ar Balkanioù. N’eo nemet adalek an XIX$^{vet}$ kantved e voe graet gant ar gerioù Roumaned ha Roumania evito.
Daoust ha diskennidi d’an Daked eo ar Roumaned hiziv ? N’emañ ket an holl istorourien a-unan war ar poent-se, met an dra-se eo ar soñj a zo gant pennoù Roumania ha peurvuiañ e sav ar braz eus an istorourien estren ganto. En hengounioù Roumania, en doareoù-bevañ, er boued, en dilhad, er yezh… e kaver aspadennoù eus amzer an Daked.
a vo kavet e Wikimedia Commons.

## Notennoù

* ↑ Encyclopædia Britannica Online (in saozneg). Britannica.com.
# Gandino

Gandino zo ur gumun eus Italia, e proviñs Bergamo, e rannvro Lombardia.
# Gandhi (disheñvelout)

Anv tiegezh kalz a renerien bolitikel eus India en XX$^{vet}$ kantved eo Gandhi. Peurliesañ, pa vez implijet e-unan, eo evit komz diwar-benn Mohandas Karamchand Gandhi (1869–1948), unan eus luskerien an emsav evit dizalc'hiezh India, anvet Mahatma Gandhi alies ivez. Indiz a ra Tad ar vroad outañ. E-touez e ziskennidi emañ :
* Harilal Gandhi (1888–1948), mab henañ Mahatma Gandhi
* Manilal Gandhi (1891–1956), eil mab Mahatma Gandhi ha tad Arun Gandhi
* Ramdas Gandhi (1897–1969), trede mab Mahatma Gandhi
* Devdas Gandhi (1900–1957), mab yaouankañ Mahatma Gandhi
* Rajmohan Gandhi, buhezskriver ha mab-bihan Mahatma Gandhi
* Arun Gandhi, penn Ensavadur M. K. Gandhi evit an anfeulster ha pempvet mab-bihan Mahatma Gandhi
Implijet e vez ivez evit ober anv eus tiegezh Khan Feroze (12 Eost 1912 - 8 Gwengolo 1960) ur c'hazetenner ha politikour indiat. Kemmet en deus Feroze e anv-tiegezh hervez lezenn evit hini 'Gandhi' a-raok dimeziñ gant Indira Nehru. Merc'h da Jawaharlal Nehru (1947–1964), kentañ ministr India e oa Indira. Dont a reas da c'hoari ur rol a bouez-bras e buhez ar vro. N'eo ket kar an tiegezh da Mohandas Gandhi avat; Dont a ra an anv-tiegezh Gandhi eus hini Feroze Gandhi. E-touez izili brudet ar familh-se emañ :
* Indira Gandhi (1917–1984), kentañ ministr India (1966–1977, 1980–1984); merc'h da Jawaharlal Nehru
* Sanjay Gandhi (1946–1980), mab da Indira Gandhi
* Maneka Gandhi, intañvez Sanjay Gandhi
* Varun Gandhi, mab da Sanjay ha Maneka
* Rajiv Gandhi (1944–1991), kentañ ministr India (1984–1989); mab da Indira Gandhi
* Sonia Gandhi (ganet e 1946), intañvez Rajiv Gandhi, Penn a-vremañ (2004) ar C'hendalc'h broadel (strollad politikel)
* Rahul Gandhi (ganet e 1970), mab da Sonia Gandhi ha Rajiv Gandhi
* Priyanka Vadra (ganet 1971), merc'h da Sonia Gandhi ha Rajiv Gandhi.
Gandhi zo anv ur film savet e 1982 ivez. Kontañ a ra buhez dramaekaet Mohandas Karamchand Gandhi. Sellet ouzh Gandhi (film).
Gandhi a oa lesanv ar politikour israelat Rehavam Zeevi.
A-wechoù e vez kammskrivet anv "Gandhi" e "Ghandi".

## Evit lenn pelloc'h

* Sofri, Gianni. 1995. Gandhi and India: A Century in Focus. Emb. saoznek troet diwar an italianeg gant Janet Sethre Paxia. The Windrush Press, Gloucestershire. 1999. ISBN 1-900624-12-5
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.